ORDENANZA REGULADORA DO USO DE LOCAIS MUNICIPAIS POR ASOCIACIÓNS MUNICIPAIS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/04/2015)

Rematado o prazo de exposición pública sen que se presentase ningunha reclamación contra o acordo do pleno de data 30 de xaneiro de 2015, relativo á aprobación inicial da Ordenanza reguladora do uso de locais municipais por asociacións municipais, este enténdese definitivo e procédese a continuación á publicación do texto íntegro da citada ordenanza: ORDENANZA REGULADORA DO USO DOS LOCAIS MUNICIPAIS POR ASOCIACIÓNS MUNICIPAIS O elemento asociativo configúrase na actualidade como clave no proceso de construcción dunha sociedade máis participativa e máis democrática e como factor esencial para o progreso social. Polo tanto resulta necesaria a participación dos/as cidadáns/cidadás, a través das entidades cidadás e asociacións que compoñen o tecido asociativo do noso pobo para preservar e enriquecer a riqueza social e cultural da comunidade, ao mesmo tempo que tratar as cuestións que afecten aos distintos sectores sociais aos que representen. Nese marco é onde o Concello de Vilaboa desprega a súa acción de fomento do tecido asociativo, solventando as necesidades das asociacións a través da autorización para o uso especial do dominio público municipal. Preténdese pois promocionar a realización de actividades autoxestionadas de interese social coa autorización, voluntaria e de balde, do uso de locais e equipamentos que sexan de titularidade municipal. A presente Normativa ten como finalidade regular e facilitar ás entidades sociais sen ánimo de lucro unha sede social ou un espacio, onde poidan desenrolar as súas actividades e conseguir os obxectivos expresados nos seus estatutos, ó mesmo tempo que dito espacio supoña un punto de encontro para os seus membros e de referencia para a cidadanía en xeral. Tratándose de bens de titularidade municipal ou sobre os que o Concello ostenta algún dereito, susceptibles de ser utilizados por unha pluralidade de asociacións do pobo, corresponde a este a competencia exclusiva de decidir quen poderá ser beneficiario das autorizacións, atendendo a criterios obxectivos e de dispoñibilidade de espacio. Correspóndelle ó Concello as facultades de tutela a cuxos efectos se establecerán as medidas e normas básicas de organización, sen detrimento da autonomía que as entidades que os ocupen nese momento poidan ter.1.-As autorizacións de uso terán por finalidade proporcionar ás entidades sociais un espacio onde poidan desenrolar as súas actividades e conseguir os seus obxectivos estatutarios, sempre con vocación de estabilidade e continuidade.2.- Quedan excluídas desta ordenanza as autorizacións temporais destinadas a satisfacer necesidades puntuais ou transitorias, as cales están reguladas pola autorización municipal oportuna, ou aqueles inmobles ou equipamentos que dispoñían doutra normativa específica.3.- O Concello de Vilaboa, previo acorro coa asociación titular da autorización de uso, resérvase o dereito a organizar actividades nos locais obxecto de cesión.1.- O Concello de Vilaboa acordará a autorización, en precario, ás asociacións da localidade que o requiran e dentro das súas posibilidades, daqueles locais municipais, determinados previamente, que teñan a consideración de bens patrimoniais.1.- Para acceder ó uso de equipamentos e inmobles será condición indispensable que a entidade interesada non teña ánimo de lucro e que estea inscrita no correspondente Rexistro da Comunidade Autónoma e no Rexistro Municipal de Asociacións de Concello de Vilaboa.2.- Considérase que unha entidade cidadá ou asociación non ten ánimo de lucro cando así figure nos seus estatutos e non desenvolva actividade económica algunha, ou de desenvolvela, o froito desa actividade se destine única e exclusivamente ó cumprimento das finalidades de interese xeral establecidas nos seus estatutos, sen repartición de beneficios, directos ou indirectos entre os seus asociados ou terceiros. E que os fins e actividades que desenvolvan estean directamente vinculados co termo municipal de Vilaboa.3.- En todo caso, o Concello garantirá a prioridade de autorización ás entidades cuxo fin primordial sexa a igualdade de oportunidades, non-discriminación, accesibilidade universal das persoas con discapacidade ou outros proxectos de intervención social, desenvolvemento de valores e responsabilidades na infancia e/ou a xuventude, terceira idade, calquera outra que actúe no espacio sociosanitario, ou outros proxectos culturais e/ou de lecer, tempo libre de interese xeral e respecto polo medio ambiente. Así mesmo priorizarase a cesión de locais nas parroquias a aquelas asociacións vinculadas directamente coas mesmaa. O Concello realizará unha convocatoria pública anual de aqueles locais dispoñibles que non sexan precisos para a realización doutras actuacións e estime convinte de utilización por asociacións. As bases e os locais serán determinados mediante acordo da Xunta de Goberno local. No caso de existir novos locais dispoñibles poderán realizarse convocatorias unitarias. As asociacións solicitarán ó Concello, por escrito, a autorización do uso dun local, axuntando un proxecto anual de actividades e servicios. En función do carácter da asociación demandante e da natureza das actividades propostas, o/a concelleiro/a responsable desa área, será o/a responsable de estudiar a solicitude e, en función da dispoñibilidade de equipamentos, ofertará á entidade solicitante un local determinado. De aceptarse pola asociación dito local, ambas partes negociarán as condicións de uso para que estas figuren no acordo de que adopte.1.- A proposta de adxudicación na que se inclúan as condicións específicas de uso será presentando polo/a Concelleiro/a competente e a Xunta de Goberno Local tomará un acordo polo que se lle permita á entidade social interesada acceder ó uso dos inmobles ou equipamentos obxecto desta ordenanza.2.- O acordo de autorización do uso establecerá a duración do mesmo e concretará os espacios cedidos.3.- O acordo incorporará un inventario dos bens mobles, en caso de que foran tamén obxecto de autorización do uso.4.- As eventuais prórrogas á duración inicial do acordo serán de mutuo acordo entre as partes e deberán ser refrendadas pola Xunta de Goberno Local.5.- O acordo de autorización de uso pode tamén referirse a outros extremos que afecten á colaboración entre o Concello e a entidade beneficiaria.6.- En todo caso, o acordo ou as súas posibles modificacións, non poderán prexudicar ou limitar as condicións de uso concertadas con outras entidades usuarias. Como norma xeral a autorización de uso terá un máximo de 8 anos, con revisións anuais para comprobar que non variaron as condicións polas que o colectivo accedeu ó mesmo.1.- A asociación ou entidade cidadá, beneficiaria dunha autorización de uso, está obrigada a cumprir as disposición e normas desta Ordenanza así como as que figuren no acordo da Xunta de Goberno Local.2.- Inmediatamente á adopción de acordo de autorización, a entidade beneficiaria disporá dun mes para presentar un proxecto de actividades e servicios para o ano en que a Xunta de Goberno Local tomou o acordo. No comezo de cada ano natural, no primeiro trimestre do ano, a asociación adxudicataria entregará ó Concello un novo proxecto.1.- Os espacios cedidos para uso exclusivo poderán ser utilizados pola entidade beneficiaria para aquelas funcións ou actividades que lle sexan propias, atendendo os seus obxectivos estatutarios. O acordo de autorización de uso poderá regular máis amplamente esta materia en aqueles puntos que se estime oportunos.2.- Un local pode ser cedido a unha soa entidade individualizadamente ou a varias, de maneira que poidan usalo de forma compartida.3.- Calquera outra utilización diferente ás anteriores deberá ser autorizada polo Concello de Vilaboa.1.- As asociacións estarán obrigadas á conservación dilixente dos espacios de uso exclusivo e de uso común e en xeral de todo o inmoble, como tamén do moblaxe, respondendo dos danos que poidan ocasionar os seus membros e usuarios, ben por acción ou por omisión, efectuando de forma inmediata e o seu cargo, previa autorización do Concello, as reparación necesarias. Este apartado non se aplicará no caso de que o deterioro sobreveña polo efecto do uso e sen culpa da entidade beneficiaria ou polo acaecemento dun caso fortuíto. Así mesmo estarán obrigadas a realizar un uso razoable dos distintos subministros (auga, electricidade.). Non se permite a instalación de aparatos eléctricos de gran consumo. O concello realizará unha auditoría anual dos gastos realizados nese local reservándose o dereito de esixir o reembolso dos gastos excesivos.2.- Corresponderá á entidade beneficiaria o mantemento e as reparacións dos ben mobles incluídos na autorización. Velarán pola limpeza e a orde. Despois de cada período diario de uso procederán a súa limpeza e ordenación do moblaxe e elementos interiores, co fin de que poidan ser utilizados por outras asociacións ou actividades.3.- Concedido o uso facilitarase ós interesados as chaves correspondentes para a apertura e peche dos locais, sendo responsables da súa custodia e adecuado uso. Absterase de realizar reproduccións da mesma, salvo que o concelleiro responsable do procedemento de autorización o autorice expresamente. No caso de copias todas serán devoltas ó Concello o remate do período de uso dos edificios e locais. Nonpoderán cambiar as pechaduras sen autorización do concello ó que se lle darán copias das novas chaves.9.1.- Uso individualizado As asociacións beneficiarias dun local de uso individualizado poderán fixar libremente o horario de apertura e peche, sempre que sexa compatible coa normativa vixente.9.2.- Uso compartido Para distribuír os días e quendas nos que se poderán utilizar os equipamentos será necesaria a consulta previa de todas as asociacións afectadas. En aqueles locais compartidos por varias entidades, corresponde ó Concello de Vilaboa a través do/a concelleiro/a responsable da apertura do expediente de autorización, establecer cales son os espacios de uso común de cada centro e a finalidade e o uso que se pode facer destes. Por exemplo: Taboleiro de anuncios, conserxería ou semellantes. No interior do local cedido e dentro do respecto a autonomía da asociación, non se poderán realizar actividades que contraveñan os principios de igualdade das persoas, polo que se prohibe a realización de calquera acto de carácter violento ou que atente contra a dignidade persoal, ou discrimine ós individuos ou grupos por razón de raza, sexo, relixión, opinión, orientación sexual ou calquera outra condición ou circunstancia persoal ou social. Queda prohibida a utilización dos espacios públicos cedidos mediante estes convenios para a realización de calquera tipo de actividades económicas.1.- As entidades beneficiarias non poderán realizar no espacio cedido para o seu uso exclusivo, nin nos bens mobles nin en xeral en todo o inmoble, ningún tipo de obra ou actuación sen a expresa autorización do Concello de Vilaboa estando sometida á pertinente licencia de obras ou comunicación previa.2.- As obras ou actuacións quedarán en beneficio do ben inmoble, sen dereito a percibir ningún tipo de indemnización ou compensación económica pola súa realización.3.- No caso de contravir o disposto no apartado 1 deste artigo, o Concello poderá ordenar que se restituía o ben ó seu estado orixinal, sen dereito a indemnización ou compensación económica. No caso de non facelo, o Concello poderá executar subsidiariamente as obras de restitución, estando obrigada a entidade a pagar o custo. Se a restitución fora imposible sen o menoscabo do ben, o causante estará obrigado a indemnizar polos prexuízos ocasionados.1.- Cada entidade será responsable directa dos danos e prexuízos ocasionados a terceiros nos espacios cedidos causados polos seus membros e usuarios, ben pola acción, ou po-la omisión, dolo ou neglixencia, tendo a condición de terceiro o propio Concello.2.- Cada entidade deberá xustificar ter contratada unha póliza de seguros que cubra a responsabilidade civil e tamén os posibles danos ocasionados no inmoble.3.- A Asociación beneficiaria deberá acreditar debidamente o pago da póliza de seguro, cuxos recibos poderán ser requiridos en calquera momento polos servicios técnicos do Concello.1.- Tódalas entidades cidadás e asociacións estarán obrigadas a cumprir as normas xerais contidas no capítulo II.2.- Tamén estarán obrigadas ó seguinte: A destinar o espacio cedido ás finalidades propias da entidade, realizando o seu programa de actividades, como tamén ó que establece o convenio ou poida autorizar o Concello. A non realizar no centro ningún tipo de publicidade mercantil de terceiros, agás con autorización municipal. Entendendo por publicidade toda forma directa ou indirecta, a compra/venda ou contratación de servicios e/ou bens mobles ou inmobles. A respectar os espacios asignados a outras entidades ou asociacións que compartan o centro sen interferir no normal desenvolvemento das súas actividades. A respectar a finalidade e destino dos espacios de uso común. A non causar molestias á veciñanza nin perturbar a tranquilidade da zona durante as quendas de utilización, adoptando as medidas oportunas establecidas na normativa vixente. A conservar os espacios asignados para o seu uso en óptimas condicións de salubridade e hixiene. A custodiar as chaves do centro e a pechalo cando sexa a última entidade en usalo, salvo que o convenio dispoña outra cousa. Ó mesmo tempo velarán polo bo uso dos espacios cedidos, exercendo a vixilancia e o control dos usuarios. A non ceder a terceiros, nin total nin parcialmente, sexa ou non membro da asociación, o uso do espacio que se lle asignou. Cando se trate de centros abertos ó publico, a non impedi-la entrada, dentro da quenda de funcionamento, a ningunha persoa por razón de raza, sexo, relixión, opinión, orientación sexual ou calquera outra condición ou circunstancia persoal ou social. A comunicar ó Concello de Vilaboa, calquera anomalía, incidencia ou problema que poida xurdir, e con carácter inmediato no suposto de urxencia. Á reversión ó Concello de Vilaboa, unha vez extinguido ou resolto o acordo de autorización de uso e dentro dos termos que sinala o artigo 19, o uso dos espacios e bens obxecto da autorización no seu estado orixinario, agás o desgaste sufrido po-lo uso. A permitir en todo momento ó Concello o exercicio da facultade de seguimento e inspección en canto a vixilancia do cumprimento desta ordenanza, da normativa vixente e do acordo de uso, facilitando o acceso ós diversos espacios e proporcionando a información e documentación que sexa requirida. Respetar a condición de local electoral tanto para a realización de votación como de mitins our reunións electorais, no caso que proceda. Uso que terá prioridade respecto a calquera outro. O Concello disporá de acceso ás instalacións cunha anterioridade mínima de dous días hábiles previos á celebración da xornada electoral para a instalación das mesas e material electoral e comprométese á súa retirada e limpeza na xornada seguinte a do proceso electoral. Non permitíndose o acceso ó recinto onde se sitúe o local electoral unha vez estean instaladas as mesas e o material electoral. Na celebración de mitins e reunións electorais o Concello informará ó responsable da asociación de aqueles que sexan comunicados directamente pola Xunta Electoral de Zona.1.- O Concello de Vilaboa poderá exercer en calquera momento a potestade de inspección a que se refire o artigo 14.2. l. Se do seu exercicio derivara a comprobación de incumprimentos graves por parte da entidade beneficiaria, o Concello poderá esixir o seu cumprimento ou extingui-la autorización de uso. O Concello de Vilaboa ten as seguintes obrigas: As que se deriven desta Ordenanza e da normativa vixente. Conservar en óptimas condicións de salubridade e hixiene os espacios de uso común de cada centro. As reparacións e reposicións destinadas ó mantemento estructural do edificio corresponden ó Concello de Vilaboa, entendéndose por tal ó que afecta a estructura do edificio, as súas fachadas e cubertas e as acometidas exteriores de servicios; sempre que sexan causa do uso normal e ordinario do centro. O Concello de Vilaboa comprométese á utilización axeitada das instalacións durante o proceso electoral asumindo os gastos e danos persoais e materiais que se produzan comoconsecuencia directas do mesmo. Os locais obxecto desta Ordenanza cederanse por parte do Concello en precario. O precario extinguirase por decisión motivada da Xunta de Goberno Local do Concello, o cal reclamará con dous meses de antelación a entidade beneficiaria mediante o correspondente requirimento. O acordo de autorización pode extinguirse: Por remate do termo inicial ou as súas prórrogas. Por mutuo acordo entre as partes. Por renuncia da entidade ou por falla de utilización efectiva dos espacios cedidos. Po-la realización permanente ou exclusiva de actividades, servizos ou outros non contemplados no convenio de autorización ou que contraveñan na presente Ordenanza, en especial actividades económicas con lucro para particulares. Por disolución da entidade. Por necesidade suficientemente motivada de interese público de uso do local sen que xenere dereito de indemnización á entidade cesionaria. Por incumprimento das obrigas establecidas nos concretos acordos de uso, especialmente en materia de horarios. Limpeza e mantemento das instalacións. Por consumos abusivos e non xustificados daqueles subministros que asume o concello. A extinción da autorización do uso por calquera das causas citadas non dará dereito a entidade ou asociación afectadas a ningún tipo de indemnización ou compensación económica.1.- Unha vez resolto ou extinguido o acordo de autorización de uso, a asociación deberá reintegrar ó Concello de Vilaboa o uso do espacio e bens cedidos no termo máximo de 15 días. En caso contrario será responsable dos danos e prexuízos que poida ocasionar a demora. Os efectos do disposto no artigo 5. Autorización, delégase na Xunta de Goberno Local a resolución das autorizacións ou autorización de uso a que se refire a presente Ordenanza, sendo este Órgano municipal o que resolva a proposta do Concelleiro responsable da apertura do expediente de autorización. Vilaboa, 8 de abril de 2015.—O Alcalde, José Luis Poceiro Martínez.